text: ২৪ ঘণ্টায় করোনা শনাক্ত ৩০৬২
  আপডেট: ১৮১২ ঘণ্টা, সেপ্টেম্বর ১, ২০২১
  ঢাকা: গত ২৪ ঘণ্টায় দেশে করোনা ভাইরাসে আক্রান্ত হয়েছেন তিন হাজার ৬২ জন। সব মিলিয়ে আক্রান্তের সংখ্যা দাঁড়িয়েছে ১৫ লাখ তিন হাজার ৬৮০ জন।
  মৃত ৭৯ জনের মধ্যে পুরুষ ৪৩ জন ও ৩৬ জন নারী
  এতে আরও জানানো হয়, গত ২৪ ঘণ্টায় নমুনা পরীক্ষায় শনাক্তের হার ১০ দশমিক ১১ শতাংশ। এ পর্যন্ত নমুনা পরীক্ষা বিবেচনায় শনাক্তের হার ১৬ দশমিক ৭৮ এবং শনাক্ত বিবেচনায় সুস্থতার হার ৯৫ দশমিক ২৩ এবং শনাক্ত বিবেচনায় মৃত্যুর হার ১ দশমিক ৭৫ শতাংশ।
  বিজ্ঞপ্তিতে আরও জানানো হয়, ২৪ ঘণ্টায় মৃত ৭৯ জনের মধ্যে ঢাকা বিভাগে রয়েছেন ২৮ জন, চট্টগ্রাম বিভাগে ২৩ জন, রাজশাহী বিভাগে আট জন, খুলনা বিভাগে চার জন, বরিশাল বিভাগে তিন জন, সিলেট বিভাগে আট জন, রংপুর বিভাগে দুই জন এবং ময়মনসিংহ বিভাগে তিন জন। এদের মধ্যে সরকারি হাসপাতালে মারা গেছেন ৬১ জন, বেসরকারি হাসপাতালে ১৫ জন এবং বাড়িতে তিন জন মারা যান।
  এতে আরও জানানো হয়, গত ২৪ ঘণ্টায় আইসোলেশনে এসেছেন ৯৩৫ জন ও আইসোলেশন থেকে ছাড় পেয়েছেন দুই হাজার ৩৫৯ জন। এ পর্যন্ত আইসোলেশনে এসেছেন তিন লাখ ৬৬ হাজার ২৫৭ জন। আইসোলেশন থেকে ছাড়পত্র পেয়েছেন তিন লাখ সাত হাজার ৯৭৪ জন। বর্তমানে আইসোলেশনে আছেন ৫৮ হাজার ২৮৩ জন।